Sabine Holløse Würtz Erlenbach

Kulturministeriet

kum@kum.dk

ser@kum.dk

**Sagsnr.** [**20/03542**](https://esdh-kumdep-pb360/locator/DMS/Document/Details/Simplified/2?module=Document&subtype=2&recno=674378&VerID=531600)**.**

**Høring over udkast til bekendtgørelse om hvilke bygningsarbejder i fredede bygninger der ikke kræver forudgående tilladelse**

Organisationen Danske Museer (ODM) takker for muligheden for at indgive høringssvar vedr. ”Udkast til bekendtgørelse om hvilke bygningsarbejder i fredede bygninger der ikke kræver forudgående tilladelse”.

Vi finder overordnet, at bekendtgørelsen udgør en sammenskrivning af de hidtil gældende regler med de nye vedr. lovændringen §7a, - hvorfor der ikke er noget nyt i bestemmelserne.

ODM vil dog gerne gøre opmærksom på, at der i kapitel 3, stk. 4 står: ”Slots- og Kulturstyrelsen udarbejder en vejledning, der nærmere beskriver, hvilke typer bygningsarbejder der ikke vedrører bygningens ydre eller hovedstruktur". Vi finder det af pædagogiske grunde vigtigt, at den påtænkte vejledning udsendes samtidig med bekendtgørelsen, og at den skal være let læst, da det kan være svært for ikke-bygningskyndige ejere af fredede bygninger at forstå, hvad der menes med ”bygningens ydre og hovedstruktur”. Det er væsentligt, når der udstedes en bekendtgørelse, som kan opfattes som om at reglerne lempes, at det understreges, hvad der stadig skal passes på og hvorfor i en let læst vejledning.

Med venlig hilsen

Nils M. Jensen